Document ID: /roh_data/filtered/fineweb-2-filterrobots_roh.jsonl.gz/67643

L’amur sco fil cotschen dal concert
Dumengia passada ha gnü lö illa baselgia San Lurench a Sent ün concert dal cor Rudè da chant Engiadina cul manader e dirigent Pasquale Bonfitto ed instrumentalists. Ed il cor da tradiziun ha dat perdütta d’üna cultura viva. Ils concerts vegnan organisats da la Società d’Ütil public.
Il Rudè da chant, accumpagnà da Matteo Bodini (cello) e Pasquale Bonfitto (piano) (fotografia: Benedict Stecher).
Il cor Rudè da chant collia l’Engiadina Bassa cun l’Engiadin’Ota ed es gnü fundà dal 1978. L’idea da fundar il cor regiunal deriva tanter oter da Jachen Janett e da Gianna Vital-Janett. L’intenziun es ...